钦定古今图书集成/理学汇编/文学典/第103卷 > 王元正
## 钦定古今图书集成/理学汇编/文学典/第103卷 > 王元正

按《陕西通志》：“元正字舜卿，元凯弟。正德辛未进士，授
翰林庶吉士，补检讨。武宗幸宣、大，述《五子之歌》讽谏，
请旋跸，不报。世宗时，会议大礼，谪戍四川茂州。即事
介胄射骑，将士咸服其能。每赞画征剿，赖以生全者
甚众。暇则教学威、茂及郫、灌经生，无不变且化者。元
正外和内刚，直方不回，自幼至老，手不释卷，为文宏”
博典则，尤长于诗赋，格韵清远，有盛唐人风。所著有
《四川总志》《威茂通志》《玉堂集》《玉垒集》《四乐同声》诸书。
初号“三溪”，后戍茂，更号玉垒，故世称“玉垒先生”云。